钦定古今图书集成/明伦汇编/闺媛典/第093卷 > 奉禄妻猛氏
## 钦定古今图书集成/明伦汇编/闺媛典/第093卷 > 奉禄妻猛氏

按《云南通志》：猛氏奉禄妻，顺宁人，土司猛雍女，适大
候土官奉禄。雍惑于后妻，欲使改嫁土舍奉诰。会猛
氏归宁，诰以本邦兵攻大候，掠奉禄，氏素衣独居一
楼，忧愤。雍讽其服饰之陋，女曰：“夫存亡未可知，欲与
俱死，何心于服乎？”雍约奉诰将逼之，氏备刀自防，数
月乃饵以毒。氏恨不见夫，留书一纸，词气甚悲。巡抚
王启命有司遣官祭奠。